
Решение №34/25.01.2023 по нак. д. №9/2023 на ВКС, НК, I н.о.
 


	
	 П Р О Т О К О Л/Р 34/25.01.2023 г.	
		
	 гр. София, 25 януари 2023 година	
		
	 Върховният касационен съд на Република България, първо наказателно отделение в публично съдебно заседание на двадесет и пети март, две хиляди двадесет и трета година, в състав:	
		
	 ПРЕДСЕДАТЕЛ: МИНА ТОПУЗОВА	
		
	 ЧЛЕНОВЕ: СПАС ИВАНЧЕВ	
		
	 ДЕНИЦА ВЪЛКОВА	
		
	при участието на секретаря Марияна Петрова	
		
	и на прокурор Тома Комов	
		
	сложи за разглеждане наказателно дело № 9 по описа за 2023 година	
		
	докладвано от съдия Спас Иванчев.	
		
	На именното повикване в 09.10 часа се явиха:	
		
	Осъденият К. М. Г., редовно призован, не се явява. От същия е постъпила молба по електронна поща, с която заявява, че своевременно е уведомен за датата и часа на съдебното заседание, като моли да бъде даден ход на делото в негово отсъствие.	
		
	За него се явява адв. Н. К. с пълномощно, днес представено.	
		
	Адвокат К.: Моля да дадете ход на делото и да се съобразите с молбата на осъдения, в която изрично е посочено да се даде ход на делото в негово отсъствие. Подзащитният ми има направление за хоспитализация за оперативна интервенция в „Пирогов“, което е изпратено до личния лекар д-р М.. Аз не съм в състояние да представя това направление, тъй като е по електронен път и д-р М. ми отказа да ми го даде. Считам, че няма да се нарушат неговите права, ако дадете ход на делото.	
		
	ПРОКУРОРЪТ: Предвид неявяването на задочно осъдения и вероятността за наличието на уважителна причина, моля делото да не се дава ход на делото.	
		
	ВЪРХОВНИЯТ КАСАЦИОНЕН СЪД, като взе предвид становището на страните намери, че не са налице предпоставки за даване ход на делото в днешното съдебно заседание. 	
		
	Разпоредбата на чл.423, ал.3 от НПК е категорична, че в случаите на отправено искане за възобновяване на производството по делото, поради задочно осъждане, изисква личното присъствие на осъденото лице. Разпоредбата е императивна и не допуска изключения, като се предвижда, че в случай на неявяване на осъденото лице без уважителни причини производството следва да бъде прекратено.	
		
	В случая се сочи от защитника на осъдения, че му предстои хоспитализация на неопределена дата, като за изтъкнатата причина не се представя съответна медицинска документация.	
		
	В този смисъл СЪДЪТ намери, че не са налице предпоставки за даване ход на делото в отсъствие на осъденото лице, а наред с това неявяването му без наличие на уважителна причина води за последица прекратяване на производството по делото, предвид императивната разпоредба на чл.423, ал.3 НПК.	
		
	По изложените съображения ВКС 	
		
	ОПРЕДЕЛИ:	
		
	ПРЕКРАТЯВА производството по к. н.д. №9/23 година по описа на Върховен касационен съд, Първо наказателно отделение.	
		
	Определението е окончателно.	
		
	Протоколът изготвен в съдебно заседание, което приключи в 09.18 часа.	
		
	ПРЕДСЕДАТЕЛ:	
		
	ЧЛЕНОВЕ:1.	
		
	 2.	
		
	 Секретар:	

